"המירוץ למיליון" בכנסת: המשכן נסגר בגלל צילומי הריאליטי | מעריב
ריאליטי בבית המחוקקים: הכנסת נסגרה בגלל צילומי "המירוץ למיליון"
במשכן הוצב מנוף ענקי לצורך צילומי התוכנית ומולו חונות עשרות מכוניות "סקודה" מפוארות: "רצון לקרב מגוון רחב ככל האפשר של אוכלוסיות וגילאים לפעילותה, ערכיה ומרכזיותה של הכנסת"
אריק בנדר יניר קוזין 11:45 04/11/2018 2 דק' קריאה
משכן הכנסת, צילומי "המירוץ למיליון" (צילום: מרק ישראל סלם)
תוכנית הריאליטי חובקת העולם של הזכיינית "רשת", "המירוץ למיליון" כבר הגיעה כמעט לכל נקודה בעולם, בעונה הראשונה היא עברה בדרום אפריקה, וייטנאם, יפן, אוסטרליה וניו זילנד, משם היא המשיכה דרך שלל מדינות אקזוטיות ומסקרנות, והגיעה בעונה האחרונה לארצות הברית, יוון, מקסיקו, קולומביה, קירגיסטן, רוסיה ותאילנד. כעת, לראשונה בהיסטוריה שלה - "המירוץ" מגיעה גם למשכן הכנסת בישראל.
מתחם בית המחוקקים נסגר היום (ראשון) לביקורי מבקרים בגלל צילומי סדרת הריאליטי. בחזית הכנסת חונות כעת עשרות מכוניות "סקודה" מפוארות ובמקום הוצב מנוף ענקי לצורכי הצילומים. כניסת כלי רכב למשכן מתאפשרת היום רק מכיוון בית המשפט העליון.
משכן הכנסת, צילומי "המירוץ למיליון" . צלם: מרק ישראל סלם
משכן הכנסת, צילומי "המירוץ למיליון". צלם : מרק ישראל סלם
במקומות שונים על מבנה המשכן נתלו שלטים וסימנים של "המירוץ למיליון", מה שמרמז כי ייתכן ובקרוב נראה על המסך את המתמודדים רצים למשימה הבאה ממש בין מסדרונות בית המחוקקים הישראלי.
תגובת הכנסת: "בכנסת ציינו כי במסגרת האירועים החגיגיים לציון 70 שנים להיווסדה של הכנסת והרצון לקרב מגוון רחב ככל האפשר של אוכלוסיות וגילאים לפעילותה, ערכיה ומרכזיותה בחייה של האומה בעבר ובהווה, בחרה הכנסת להשתלב יצירתית בעונה החדשה של תוכנית "המירוץ למיליון".
משכן הכנסת, צילומי "המירוץ למיליון". צלם : לינור דויטש
משכן הכנסת. צלם: לינור דויטש